אַן אינטערעסאַנט בילד האָבן די האַרטמאַנס באַקומען פֿאַר די מאַנצבילן. אויב איך האָב ריכטיק פֿאַרשטאַנען די טיפֿע תּורה אין זייער אַרטיקל, זײַנען באַזונדערס הצלחהדיק די קאָנסערוואַטיווע (אין רעליגיזען זין) ייִדן. זיי אַרבעטן זיך אַרויף בעסער פֿון די וועלטלעכע, בעת די רעפֿאָרמיסטישע ייִדן פֿאַרנעמען דאָס דריטע אָרט אויפֿן אַמעריקאַנער ייִדישן לייטער פֿון דערפֿאָלג. די לעצטע זײַנען די אָרטאָדאָקסישע, וועלכע  אינוועסטירן זייער אַ סך צײַט אין זייער ייִדישקייט און זײַנען דורכשניטלעך נידעריקער געבילדעט ווי דער אַמעריקאַנער ייִדישער הויפּטשטראָם, אין וועלכן מער ווי אַ העלפֿט זײַנען באַקאַלאַווערס, און מער ווי אַ פֿערטל האָבן הינטער זיך גראַדויִר-שטודיעס.